EL
17.7.2023
Επίσημη Εφημερίδα της Ευρωπαϊκής Ένωσης
C 252/73
Προσφυγή της 25ης Μαΐου 2023 — UC Rusal κατά Συμβουλίου (Υπόθεση T-292/23) (2023/C 252/87) Γλώσσα διαδικασίας: η αγγλική Διάδικοι Προσφεύγουσα: United Company Rusal MKPAO (UC Rusal) (Καλίνινγκραντ, Ρωσία) (εκπρόσωποι: N. Tuominen και L. Engelen, δικηγόροι) Καθού: Συμβούλιο της Ευρωπαϊκής Ένωσης Αιτήματα Η προσφεύγουσα ζητεί από το Γενικό Δικαστήριο: — να ακυρώσει εν μέρει, βάσει του άρθρου 263 ΣΛΕΕ, (1) την απόφαση (ΚΕΠΠΑ) 2023/572 του Συμβουλίου, της 13ης Μαρτίου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1) και τον εκτελεστικό κανονισμό (EΕ) 2023/571 του Συμβουλίου, της 13ης Μαρτίου 2023, για την εφαρμογή του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (2) και (2) οποιαδήποτε μεταγενέστερη απόφαση του Συμβουλίου (ΚΕΠΠΑ) και εκτελεστικό κανονισμό του Συμβουλίου που τροποποιεί η ακυρώνει τις πράξεις αυτές, κατά το μέρος που προσδιορίζουν την προσφεύγουσα ως ανήκουσα στον κύριο Deripaska· — να καταδικάσει το Συμβούλιο στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής η προσφεύγουσα προβάλλει τρεις λόγους. 1.
Με τον πρώτο λόγο προβάλλεται πρόδηλη πλάνη εκτιμήσεως καθόσον περιλαμβάνουν την επωνυμία της προσφεύγουσας στο σκεπτικό των καταλόγων των προσώπων έναντι των οποίων εφαρμόζονται τα περιοριστικά μέτρα. 2.
Με τον δεύτερο λόγο προβάλλεται προσβολή των δικαιωμάτων άμυνας και του δικαιώματος για δίκαιη δίκη στο μέτρο που δεν παρασχέθηκε στην προσφεύγουσα η δυνατότητα να ασκήσει αποτελεσματικά τα δικαιώματα άμυνάς της, μεταξύ δε άλλων του δικαιώματος ακροάσεως.
Δεδομένης της στενής σχέσεως μεταξύ των δικαιωμάτων της άμυνας και του δικαιώματος αποτελεσματικής ένδικης προστασίας, προσβλήθηκε επίσης το δικαίωμα της προσφεύγουσας σε αποτελεσματικό δικαστικό έλεγχο. 3.
Με τον τρίτο λόγο προβάλλεται ότι οι προσβαλλόμενες πράξεις αντίκεινται στην αρχή της αναλογικότητας και προσβάλλουν τα δικαιώματα της προσφεύγουσας που κατοχυρώνονται στα άρθρα 16 και 17 του Χάρτη των Θεμελιωδών Δικαιωμάτων της Ευρωπαϊκής Ένωσης.
(1) (2)
Απόφαση (ΚΕΠΠΑ) 2023/572 του Συμβουλίου, της 13ης Μαρτίου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2023, L 75I, σ. 134).
Εκτελεστικός κανονισμός (EΕ) 2023/571 του Συμβουλίου, της 13ης Μαρτίου 2023, για την εφαρμογή του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2023, L 75I, σ.
1).
Προσφυγή της 25ης Μαΐου 2023 — EuroChem Group κατά Συμβουλίου (Υπόθεση T-293/23) (2023/C 252/88) Γλώσσα διαδικασίας: η αγγλική Διάδικοι Προσφεύγουσα: EuroChem Group AG (Zug, Ελβετία) (εκπρόσωποι: N. Tuominen και M. Krestiyanova, δικηγόροι)